செருமுனை யுடற்றுஞ் செஞ்சுடர் நெடுவேல்  இருநிலங் காவல னியல்புரைத் தன்று. - கொளு   பகைவரிடமிருந்து நாட்டைக் காப்பாற்ற, வேந்தன் வேலுடன் தங்கியிருத்தல் பற்றிக் கூறுவது  செயிர்க்க ணிகழாது செங்கோ லுயரி  மயிர்க்கண் முரச முழங்க – உயிர்க்கெல்லாம்  நாவ லகலிடத்து ஞாயி றனையனாய்க்  காவலன் சேறல் கடன்.  சினம் கொள்ளும் தன் கண்ணை இகழாமல், செங்கோலை உயர்த்திக்கொண்டு, முரசு முழங்க, ஞாயிறுபோல் நாட்டுக்கு ஒளி வழங்குதல் காவலனின் கடமை.